Nr.8150/27.09.2022

**Către ,**

**Institutia Prefectului Prahova**

**e-mail : cristina.dumitrescu@prefecturaprehova.ro**

**R A P O R T**

**privind activitatea desfasurată de CJPC Prahova**

în domeniul produselor alimentare ianuarie - august 2022

Comisariatul Judetean pentru Protecția Consumatorilor Prahova, din cadrul CRPC Regiunii Sud Muntenia ( Ploiești) a desfasurat acțiuni de control în domeniul protecției consumatorilor, acționând pentru prevenirea și combaterea practicilor care dăunează vieții, sănătății, securității și intereselor economice ale consumatorilor, fiind focalizată pe o serie de domenii specifice, în special vizând continuarea și consolidarea procesului de armonizare legislativă europeană, de cooperare și reglementare, de informare, educare și consiliere a consumatorilor și comercianților, de control și supraveghere a pieței.

În domeniul produselor alimentare s-au desfășurat acțiuni de control cu privire la verificarea conformității, etichetării, produselor şi serviciilor prestate de către operatorii economici precum şi la modul de respectare a intereselor economice ale consumatorilor.

 Cu ocazia controalelor au fost constatate deficiențe în ceea ce priveste respectarea prevederilor legale ale protecției consumatorilor la produsele alimentare, la un numar de 486 operatori economici fiind aplicate 600 de sancţiuni contravenţionale, dintre care 274 amenzi în valoare totală de 4.684.000 de lei și 326 de avertismente. Au fost dispuse măsuri de oprire temporară de la comercializare până la remedierea deficientelor pentru produse în valoare totală de 87.733 lei , precum si măsuri de oprire definitivă de la comercializare si retragerea din circuitul consumului uman pentru produse în valoare totală de 1.281.269 lei .

Pentru nereguli în ceea ce priveste comportamentul incorect al operatorilor economici în relatia cu consumatorii, s-au constatat deficiențe pentru care s-au aplicat sancțiuni în temeiul *Legii 363/2007 rep. privind combaterea practicilor incorecte ale comercianţilor în relaţia cu consumatorii şi armonizarea reglementărilor cu legislaţia europeană privind protecţia consumatorilor*, și pentru care au fost dispuse măsuri de încetare a practicilor incorecte prin Decizii emise de Comisarul Șef al CRPC Regiunea Sud Muntenia ( Ploiesti) .

De asemenea, CJPC Prahova a realizat acțiuni de control în colaborare cu Inspectoratul Judetean de Poliție Prahova.

Pe lângă controalele operative , au fost întreprinse si acțiuni de verificare a marilor lanțuri de magazine, organizate la nivel național conform circularelor emise de ANPC, controale tematice , controale pentru verificarea sesizărilor și reclamațiilor, precum și controale pentru verificarea îndeplinirii măsurilor stabilite .

Până la sfârșitul lunii august au fost înregistrate la CJPC Prahova un număr de 118 reclamații, care aveau ca obiect deficiențe ale produselor alimentare, din care 105 de reclamații au fost întemeiate.

CJPC Prahova a desfăsurat în anul 2022, un număr de 10 de acțiuni tematice de supraveghere a pieței, structurate pe produse, grupe de produse, alimentare, dispuse la nivel național, **vizand** verificarea modului de respectare a prevederilor legale privind modul de comercializare, publicitate si prezentare : a suplimentelor alimentare; activitatea de comercializare desfăşurată de hiper/supermarketuri și marile reţele de magazine; a zaharurilor destinate consumului uman si a mierii; modul de comercializare şi etichetare a produselor alimentare ecologice; a peştelui şi preparatelor din peşte preambalate şi conservelor din peşte; a produselor alimentare specifice sărbătorilor pascale (carne preambalată, ouă, vopsea de ouă, ciocolată şi produse din cacao, tablete şi figurine pe bază de cacao şi grasimi vegetale, produse de patiserie (cozonac, pască, chec, fursecuri ...), vin; a legumelor si fructelor proaspete in magazinele alimentare, hiper/supermarketuri, piete agroalimentare, depozite si piete en-gros de pe raza localitati Ploiesti cat si in judetul Prahova.; a laptelui de consum, a produselor lactate, lapte conservat, parţial sau integral deshidratat, lapte pentru cafea; a apelor minerale naturale (ape minerale naturale, ape de izvor) ; a sucurilor şi nectarurilor din fructe şi băuturilor răcoritoare; a pâinii si produselor de panificatie si produse de morarit in magazinele alimentare, hiper/supermarketuri, piete agroalimentare, depozite si piete en-gros de pe raza localitati Ploiesti cat si in judetul Prahova.

**Principalele deficiente , rezultate in mod sintetic , din actiunile de control tematic au constat in:**

* nerespectarea prevederilor legale în cazul promoţiilor ( *neafișare produs singular cu preț de referință* pentru pachetele promo de tip ”5+1”; ”6+1”; ”3+1” );
* lipsă afişare a preţurilor;
* neîncadrarea în data durabilităţii minimale declarată de producător;
* legume și fructe ( țelină, sfeclă roșie, morcovi, ridichii, cartofi, dovlecei, varză, ciuperci, mere, banane, mandarine, lămâi) care prezentau modificări organoleptice, respectiv: consistență moale, deshidratate, cu mucegai, cu pete negre / maronii;
* fructe pe a cărei etichetă era înscrisă țara de origine Peru, iar pe eticheta de raft, țara de origine era Africa;
* Produse aflate la comercializare fără a avea afișat prețul vizibil, lizibil și ușor de identificat;
* carne refrigerată reetichetată în detrimentul consumatorului (ambalaj inclus in greutatea produsului);
* CRENVURSTI pui si curcan cu brânză WUDY” , Italia. Produsulele nu contin carne de pui ci MDM;
* produse cu modificări organoleptice, depreciate;
* nerespectare condiții de depozitare, spații necorespunzătoare de depozitare, depuneri de gheață, produse nesigure;
* lipsă informații în limba română ;
* Produse fără înscrierea cantității nete pe etichete;
* pește și produse congelate (păstrăv, fructe mare ) cu arsuri de congelare și zăpadă multă acumulată în pachet; ficăței congelați cu urme de decongelare(zăpadă cu sînge scurs la decongelare);muschi Gusturi Romănesti, pachet cu produs feliat cu strat mucegai în pachet, datorate nerespectării condițiilor de depozitare impuse de producători, înscrise pe etichete;
* depozitare produse lactate si preparate din carne refrigerate la temperatura ambientală în magazin;
* secție patiserie cu spațiul producție neigienizat, tăvi murdare, ruginite, cu resturi produse arse, faianță murdară și zona vitrina asistată necurățată suficient, cu urme de produse și lichid scurse, fapt ce poate afecta calitatea produselor finite ;
* necorelare pret afișat la raft cu pret incasat la casa de marcat;
* afișarea și semnalizarea prin etichete colorate a unor anunțuri de tip ”Garantat preț mic!”, fără nici o informație pentru consumatori în acest sens, neexistând o ofertă în magazin;
* etichete roșii de raft produse din oferta curenta, simuland promoții;
* nerespectare condiții de depozitare pentru înghețată, pizza congelată ;
* nu se respectau temperaturile de expunere masă caldă iar la raionul de patiserie cuptorul și tăvile erau neigienizate, cu depuneri de resturi alimentare vechi și praf. Baghetele cu informații despre produse la raftul de expunere erau desprinse parțial și prezintau depuneri lipicioase la atingere.
* Lipsă afişarii preţurilor ( preţul de vânzare şi preţul pe unitatea de măsură, nu se informaza asupra adresei producatorului/ distribuitorului;
* produse depozitate direct pe pardoseala ;
* vitrine frigorifice insalubre ;
* carne comercializată, care nu avea inscripționat pe eticheta de produs condițiile de păstrare și depozitare sau nu se respecta temperatura de depozitare ori care se păstra necorespunzător, în navete murdare, la temperatura mediului ambient;
* prăjituri, blaturi depozitate în conditii necorespunzătoare, în vitrine neigienizate, tăvi cu arsuri pe margine, sau ruginite, vase murdare folosite la preparare, păstrate în spațiul producție, produse semifabricate (blaturi, torturi) fără nici o etichetă privind data fabricației, compoziție, etc;
* nu erau asigurate condiţiile de expunere la comercializare a fructelor și legumelor, acestea fiind depozitate direct pe paviment;

CJPC Prahova va desfăsura în continuare acțiuni de control cu privire la conformitatea şi securitatea produselor, serviciilor , asigurându-se de respectarea drepturilor fundamentale ale consumatorilor.

Pentru soluționarea operativă și eficientă a reclamațiilor consumatorilor ,instituția noastră a pus la dispoziția acestora, numarul de telefon 0244/576436 , precum și adresa de e-mail : reclamatii.prahova@anpc.ro, unde se poate reclama orice problemă pe care o întâmpină în relația lor cu operatorii economici .

 Comisar șef adjunct ,

Ing. Victoria Balaban

Întocmit,

Comisar Ani Bălănoiu